
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Λειβάδι Ν. Μηχανιώνος μπροστά απο ιδιοκτησία 
Κοινότητας Ν. Μηχανιώνας Ν. Θεσσαλονίκης . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στην οδό Άθωνος 2 (Άνω 
Πόλη), της Θεσ/νίκης και καθορισμός όρων ή περιορισμών δό- 

μη^ης .·_... ■···■. 

Χαρακτηρισμός ως διατηρητέου κτιρίου της οδού Φιλώτα 4 στην 
Καβάλα . 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1976 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση Λειβάδι Ν. Μηχανιώνος μπροστά απο ιδιοκτησία Κοινότη¬ 
τας Ν. Μηχανιώνας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου I του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την απο 15.10.1991 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας, που καθόρισε 
τα όρια του αιγιαλού και παραλίας στην περιοχή Λειβάδι Ν. Μηχανιώ¬ 
νος και το από Νοέμβριο 1989 με κλίμακα 1:500 τοπογραφικό διά¬ 
γραμμα σε τρεις (3) πινακίδες του τοπογράφου μηχανικού του Ο.Α.Θ. 
Θάνου Παπανακλή, που θεωρήθηκε νομότυπα στις 20.4.1992 από την 
Διεύθυνση Τεχνικών Υπηρεσιών της Νομαρχίας Θεσσαλονίκης και συ¬ 
νοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αρ. πρωτ. 544.5/153/92/6.3.92 έγγραφό του. 

5. Τις διατάξεις του άρθρου 1 της παραγράφου I του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδιασμό 
με τις διατάξεις του από 28.6.1955 Β.Δ/τος «περί εξαιρέσεως από της 


κατά το άρθρο 1 παράγραφος 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ 704/1970 και του άθρρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομκών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 15 Οκτωβρίου 1991 έκθεση της Επιτρο- 

1 πής καθορισμού των ορίων του αιγιαλού και παραλίας και θέσεων αμ¬ 
μοληψίας, καθώς και το από Νοέμβριο 1989 τοπογραφικό διάγραμμα, 
που την συνοδεύει, το οποίο συντάχθηκε από τον Θάνο Παπανακλή: το¬ 
πογράφο μηχανικό, με κλίμακα 1:500 και θεωρήθηκε την 20 Απριλίου 
1992 από την Διεύθυνση Τεχνικών Υπηρεσιών της Νομαρχίας Θεσσα¬ 
λονίκης, επί του οποίου η πιο πάνω Επιτροπή, με κόκκινη γραμμή κα¬ 
θόρισε τα όρια του αιγιαλού, στη θέση Λειβάδι Ν. Μηχανιώνας, και με 

2 κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 

3 προαναφέραμε να δημοσιευτούν στην Εφημερίδα της Κυβερνήσεως. 

Θεσσαλονίκη, 20 Απριλίου 1992 

Με εντολή Νομάρχη 
Ο Προϊστάμενος 

ΔΗΜΗΤΡΙΟΣ Κ. ΚΑΡΕΜΠΑΤΑΚΗΣ 


ΕΚΘΕΣΗ 

Της επιτροπής καθορισμού των οριογραμμών του αιγιαλού - παραλίας 

- παλαιού αιγιαλού, σύμφωνα με τις διατάξεις των άρθρων 74 του 

Π.Δ. 636/1977. 

Καθορισμός (για πρώτη φορά) των ορίων του αιγιαλού κλπ. στη το¬ 
ποθεσία «Λειβάδι» παραλίας Νέας Μηχανιώνας, μπροστά από τα αγρο¬ 
τεμάχια 47 (Λειβάδι) 1466 χερσολείβαδο, οριστικής διανομής 1931, 
αγροκτήματος Ν. Μηχανιώνας, ιδιοκτησίας κοινότητος Ν. Μηχανιώ¬ 
νας Θεσσαλονίκης. 

Θεσσαλονίκης 15.10.1991, οι υπογεγραμμένοι: 

1. Αθανάσιος Δημόπουλος φοροτεχνικός ΠΕ1/Α, ως αναπληρωτής 
του Προϊσταμένου Κτηματικής Υπηρεσίας, του τακτικού μέλους κωλυ- 
ομένου, σαν Πρόεδρος, 

2. Ιωάννα Ιακωβίδου - Τοπογράφος - Μηχανικός ΠΕ/ΑΒ, ως ανα- 
πληρώτρια του Προϊσταμένου της ΔΤΥΝ Θεσ/νίκης, τα τακτικού μέ¬ 
λους κωλυωμένου, σαν μέλος, 

3. Νικόλαος Κωνσταντάτος της Λιμενικής Αστυνομίας, ως αναπλη¬ 
ρωτής του Λιμενάρχου κωλυομένου, σαν μέλος, που αποτελούν την επι¬ 
τροπή καθορισμού των ορίων αιγιαλού-παραλίας κλπ, δυνάμει του άρ¬ 
θρου 74 του ΠΔ 636/1977 και της αριθ. πρωτ. 842/12.12.90 από¬ 
φασης Νομάρχη (άρθρο 63 ΠΔ 636/77), που συγκλήθηκε ύστερα από 
την με αριθ. πρωτ. 4736/4.10.1991, εντολή του Προέδρου της, πή¬ 
γαμε στη προναφερομένη περιοχή και αφού λάβαμεν υπόψη: 

1. Την 4.12.1989 αίτηση του Οργανισμού Αποχέτευσης Θεσσαλονί¬ 
κης, (ΟΑΘ). 

2. Το από Νοέμβριο του 1989 τοπογραφικό και υψομετρικό διά¬ 
γραμμα που συντάχθηκε σε τρεις (3) πινακίδες, με κλίμακα 1:500, από 

τον τοπογράφο Μηχανικό Αθανάσιο Παπανακλή, ελέχθηκε ή θεωρή¬ 
θηκε νομότυπα, από τη Διεύθυνση Τεχνικών υπηρεσιών Ν. Θεσσαλονί¬ 
κης όπως ορίζει το άρθρο 20 του Ν. 719/1977. 

3. Τις διατάξεις των άρθρων του ΑΝ 2344/40, όπως τροποποιή¬ 
θηκε μεταγενέστερα και την σχετική δικαστηρική και διοικητική νομο¬ 
λογία. 

4. Την αντίληψη που αχηματίαθηκε απο την επιτόκια επίσκεψη, για 
το πλάτος της βρεχομένης ζώνης ξηράς και άλλων συναφών στοιχείων, 
δηλ. της μορφολογία της περιοχής της κατάσταση της αυτής, την κατά¬ 
σταση του θαλασσίου χώρου, τις καιρικές συνθήκες που επικρατούν στη 
περιοχή αυτή. 

5. Τις υποδείξεις που έγιναν με το αριθ. 544.5/653/90/ 
29.11.1990 έγγραφο του Γενικού Επιτελείου Ναυτικού με το οποίο ζη¬ 
τούσε, την αποτύπωση ευρύτερης έκτασης, η οποία και έγινε. 

6. Την αριθ. 66359/26.6.1964 απόφαση Νομάρχη, με την οποία 
παραχωρήθηκε το αριθ. 47 αγροτεμάχιο (Λειβάδι), οριστικής διανομής 
του 1931, εκτάσεως 972.252 τ.μ. στη κοινότητα Ν. Μηχανιώνας. 

7. Τις υποδείξεις που έγιναν, με το αριθ. 187.2/361/78/10.6.78 
έγγραφο του ΓΕΝ και ειδικώτερα στη παράγραφο 2β, με την οποία 
υποδεικνυόταν όπως «προσβαλλομένη υπό των κυμάτων τμηματικώς» 
στενή λωρίς, μεταξύ θαλάσσης και λιμνοθαλάσσης δέον, περιληφθεί στη 
ζώνη του αιγιαλού, το οποίο και έγινε αποφασίζουμε: 

1. Καθορίζουμε στο παρακάτω τοπογραφικό διάγραμμα: 

α. Την οριογραμμή του αιγιαλού, με κόκκινη συνεχή, πολυγωνική 
γραμμή 1. 3. 16. 17. 

β. Την οριογραμμή της παραλίας, με συνεχή κίτρινη πολυγωνική 
γραμμή 1'. 3'. 16'. 17’. 

γ. Αποφαίνεται ότι, δεν υπάρχει παλαιός αιγιαλός στη περιοχή. 

Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

Αθ. ΑΝΤ. ΔΗΜΟΠΟΪΛΟΣ 1. ΙΩΑΝΝΑ ΙΑΚΩΒΙΔΟΪ ΠΟΑ. ΜΗΧ/ΚΟΣ ΑΒ 

Τμηματάρχης Α’ 2. ΝΙΚ. ΚΩΝΣΤΑΝΤΑΝΤΟΣ-ΛΙΜΕΝΙΚΗ ΑΣΤΥΝΟΜΙΑ 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΜΑΚΕΔΟΝΙΑΣ-ΘΡΑΚΗΣ Θεσσαλονίκη, 17.2.1922 

ΟΡΓΑΝΙΣΜΟΣ ΑΠΟΧΕΤΕΥΣΕΩΣ 

ΘΕΣΣΑΛΟΝΙΚΗΣ 

ΔΙΕΥΘΥΝΣΗ: ΤΕΧΝΙΚΟΥ 

ΤΜΗΜΑ: ΤΟΠΟΓΡΑΦΙΚΟΥ-ΠΕΡΙΟΥΣΙΑΣ 

Ταχ. Δ/νση: Τσιμισκή 98 

546 22 ΘΕΣΣΑΛΟΝΙΚΗ 
Πληροφορίες: Θάνος Παπανακλής 
Τηλέφ.: 230-629 / εσωτ. 55 
Γβχ: 264-926. 

ΤΕΧΝΙΚΗ ΕΚΘΕΣΗ 

ΠΕΡΙ ΤΟΥ ΤΡΟΠΟΥ ΕΦΑΡΜΟΓΗΣ ΚΛΗΡΟΤΕΜΑΧΙΟΥ 

Προκειμένου να εκτελεσθεί το έργο «Αποχέτευση Τουριστικών περιο¬ 
χών Θεσσαλονίκης» είναι απαραίτητο να καθορισθούν τα όρια αιγιαλού 
και παραλίας στη περιοχή του υπ’ αριθμ. 47 κληροτεμαχίου (λειβάδι) 
Ν. ΜΗΧΑΝΙΩΝΑΣ. 

Προς τον σκοπόν αυτόν τοπογραφικό συνεργείο του ΟΑΘ αποτύπωσε 
την παραπάνω περιοχή σε διαγράμματα με κλίμακα 1:1000. Η εξάρ¬ 
τηση της αποτύπωσης έγινε από το κρατικό τριγωνομετρικό δίκτυο, σε 
προβολή ΗΑΤΤ και στο φύλλο: Γ=40° 27', Μ=-0°5Γ. Στο ίδιο 
φύλλο είχε γίνει και η αποτύπωση της περιοχής από την Τοπογραφική 
Υπηρεσία του Υπουργείου Γεωργίας κατά την διανομή του αγροκτήμα¬ 
τος Ν. ΜΗΧΑΝΙΩΝΑΣ Θεσσαλονίκης του έτους 1931. 

Η εφαρμογή του υπ’ αριθ. 47 κληροτεμαχίου (λειβάδι) έγινε με τον 
γραφικόν προσδιορισμό των συντεταγμένων χαρακτηριστικών σημείων 
των ορίων του κληροτεμαχίου αυτού από το αντίστοιχο διάγραμμα της 
διανομής του Υπουργείου Γεωργίας, με κλίμακα 1:5000, και τη μετα¬ 
φορά τους στα διαγράμματα του ΟΑΘ. Επειδή το σχήμα του 47 κληρο¬ 
τεμαχίου είναι ακανόνιστο, δεν ήταν δυνατόν να εφαρμοαθούν άλλες μέ¬ 
θοδοι εφαρμογής, με χρήση αναλυτικών στοιχείων. Λαμβάνοντας όμως 
υπόψη την ακρίβεια της αποτύπωσης του έτους 1931, η παραπάνω μέ¬ 
θοδος - που είναι και η μόνη δυνατή στις περιπτώσεις σαν την εξεταζο- 
μένη - θεωρείται ως αρκούντος ακριβής. 

Η εφαρμογή του υπ’ αριθ. 47 κληροτεμαχίου έδειξε ότι το νοτιοδυ¬ 
τικό άκρο αυτού υπέστη σημαντικώτατες γεωλογικές μεταβολές από το 
έτος 1931 μέχρι σήμερα. Λόγω της φύσης του εδάφους (αμμώδες με 
σχεδόν μηδενικά - και πολλές φορές αρνητικά - υψόμετρα), η εκδοχή 
αυτή θεωρείται επικρατέστερη από το να είχει υπεισέλθει λάθος κατά 
την αποτύπωση του 1931. 

Ο Συντάξας 

ΘΑΝΟΣ ΠΑΠΑΝΑΚΛΗΣ 

ΤΟΠΟΓΡΑΦΙΚΟ ' ΔΙΑΓΡΑΜΜΑ 
$$ ΑθΟΡΙΣΜΟΥ ΟΡΙΠΝΆΙΓΙΑΛΟΥ ΠΑΡΑΛΙΑΣ 
β ΠΑΛΑΙΟΥ ΑΙΓΙΑΛΟΥ 

ΑΡΜΟΔΙΑ ΥΠΗΡΕΣΙΑ 

Νομαρχία 


Παραλία Ν.Νηχανιυνας θΐρμβΐχος ΚοΧπος 
Οργανισμός Α«οΧ«ΐίϋβης θΐσ/νιχης 
ΝΜηχανιυνα$ 

•ίοσαλον» χης 

Κτηματιχη Υπηρισια Νομαρχίας θισ'νιχης 
θ*σσαλονινης 


ΚΛΙΜΑΚΑ 1:1000 

ΤΡΙΓΩΝΟΜΕΤΡΙΚΗ ΕΞΑΡΤΗΣΗ 
ΥΦΟΜΕΤΡΙΚΜ ΑΦΕΤΗΡΙΑ. 

ΤΟΠΟΓΡΑΦΙΚΟ ΔΙΑΓΡΑΜΜΑ 
ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
& ΠΑΛΑΙΟΥ ΑΙΓΙΑΛΟΥ 


! ΠΕΡΙΟΧΗ ΘΑΛΑΣΣΗΣ 
! ΕΝΔΙΑΦΕΡΟΜΕΝΟΣ 
ΚΟΙΝΟΤΗΤΑ 
; ■ ΕΠΑΡΧΙΑ 

! ΑΡΜΟΔΙΑ ΥΠΗΡΕΣΙΑ 
'χ· ΝΟΜΑΡΧΙΑ » 4 - 


Παραλία Ν.Μη χανίωνας "θερμαι κος Κολπος 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 235 (2) 

Χαρακτηρισμός ως διατηρητέου κτιρίου στην οδό ’Αθωνος 2 (Άνω 

Πόλη), της θεσ/νίκης και καθορισμός όρων ή περιορισμών δόμη- 

σης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α)Του Ν. 1577/1985 (ΦΕΚ 210Α') «Γενικός Οικοδομικός Κανονι¬ 
σμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 ΦΕΚ 91Α'). 

β) Των Π.Δ/των 358/1986 (ΦΕΚ 158 Α'), 92/1987 (ΦΕΚ 
51Α') και 492/1988 (ΦΕΚ 224Α'), για τις αρμοδιότητες και τον ορ¬ 
γανισμό του Υπουργείου Βόρειας Ελλάδας, αντίστοιχα. 

2. Την απόφαση Υ 704/19.8.1988 (ΦΕΚ 575 Β'), για τη μετονο- 
μασία του Υπουργείου Βόρειας Ελλάδας σε Υπουργείο Μακεδονίας - 
Θράκης. 

3. Την από 8.11.1991 (αριθ. πρωτ. 1680/25.11.91) αιτιολογική 
έκθεση της Διεύθυνση Πολιτισμού του Υπουργείου Μακεδονίας - θρά- 
κης. 

4. Την από 16.1.1992 (αριθ. πρωτ. 235/16.1.92) απάντηση - 
ένταση των ενδιαφερομένων σε σχέση με την παραπάνω αιτιλογική έκ¬ 
θεση, αποφασίζουμε: 

I. Χαρακτηρίζουμε ως διατηρητέο το κτίριο που βρίσκεται στην οδό 
Άθωνος 2 της Θεσσαλονίκης, όπως φαίνεται στο θεωρημένο τοπογρα¬ 
φικό διάγραμμα κλίμακα 1:500 φερόμενο ως ιδιοκτησία Γ. Παυλούδη, 
Μελπ. Κανατσούλη, Βασ. Παπαδοπούλου Γεν. Γιαμακίδου Ευφρ. 
Σπονδυλίδου γιατί έχει αξιόλογα στοιχεία παραδοσιακής Μακεδονικής 
αρχιτεκτονικής που πρέπει να διατηρηθούν επειδή ο αύλειος χώρος του 


κτιρίου είναι αρκετά μεγάλος και προκειμένου να ελλατωθεί το οικονο¬ 
μικό και κοινωνικό κόστος επιτρέπεται η ανέγερση νέου κτιρίου στο 
τμήμα που ορίζεται στο επισυναπτόμενο σχεδιάγραμμα (ΑΒΓΔ). Η νέα 
οικοδομή θα έχει πρόσβαση για λόγους υψομετρικής διαφοράς του εδά¬ 
φους και απομάκρυνσης απο το υπό κήρυξη διτηρητέο στην οδό Περ- 
σέας. Το μέγιστο ύψος της οικοδομής δε θα ξεπερνά το ύψος του διατη¬ 
ρητέου κτιρίου. Η οικοδομική απόσταση παλιάς και νέας οικοδομής θα 
είναι 7 μέτρα και 5 μέτρα από την πλάγια πλευρά. Η αρχιτεκτονική με¬ 
λέτη θα είναι προσαρμοσμένη με τα υπό προστασία κτίσματα χωρίς πα¬ 
ραδοσιακές ή νεωτεριστικές εξάρσεις και θα εγκριθεί από την Δευτερο¬ 
βάθμια ΕΠΑΕ. 

2. Στο χαρακτηριζόμενο ως διτηρητέο κτίριο απαγορεύεται κάθε 
αφαίρεση αλλοίωση ή καταστοφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεταιη επισκευή ο εκσυγχρονισμός των εγκαταστάσεων η 
στατική ενίσχυση και η εσωτερική διαρρύθμιση του κτιρίου, εφ’ όσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην Ελληνική γλώσσα που να πληρο¬ 
φορούν για τη χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξωτερικό του δια¬ 
τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού και αρχιτεκτονικού ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευση της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 28 Απριλίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 



ιυΥλ ΔΡΟΜΟΥΣ 

Αριθ. 1669 ( 3 ) 

Χαρακτηρισμός ως διατηρητέου κτιρίου της οδού Φιλώτα 4 στην Κα¬ 
βάλα. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομικός Κανονι¬ 
σμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 ΦΕΚ 91Α). 

β) Των Π.Δ/των 358/1986 (ΦΕΚ 158 Α'), 92/1987 (ΦΕΚ 
51Α') και 492/1988 (ΦΕΚ 224Α'), για τις αρμοδιότητες και τον ορ¬ 
γανισμό του Υπουργείου Βόρειας Ελλάδας, αντίστοιχα. 

2. Την απόφαση Υ 704/19.8.1988 (ΦΕΚ 575 Β’), για τη μετονο- 
μασία του Υπουργείου Βόρειας Ελλάδας σε Υπουργείο Μακεδονίας — 
Θράκης. 

3. Την από 7.10.1991 (αριθ. πρωτ. 1245/11.10.91) αιτιολογική 
έκθεση της Διεύθυνση Πολιτισμού του Υπουργείου Μακεδονίας - Θρά- 
κης. 

4. Τις από 8 & 19/11.1991 (αριθ. πρωτ. 7071 και 7248/91) 
απαντήσεις - ενστάσεις των ενδειαφερομένων σε σχέση με την παρα¬ 
πάνω αιτιλογική έκθεση, αποφασίζουμε: 

I. Χαρακτηρίζουμε ως διατηρητέο το κτίριο που βρίσκεται στην οδό 
Φιλώτα 4 στην Καβάλα, φερόμενο ως ιδιοκτησίας Λίνας Μορδώχ και 


Αντωνίου Αθανασίου, όπως φαίνεται στο απόσπασμα ρυμοτομικού σχε¬ 
δίου της περιοχής επειδή έχει αξιόλογα αρχιτεκτονικά στοιχεία. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή ο εκσυγχρονισμός των εγκαταστάσεων η 
στατική ενίσχυση και η εσωτερική διαρρύθμιση του κτιρίου, εφ’ όσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην Ελληνική γλώσσα που να πληρο¬ 
φορούν για τη χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξωτερικό του δια¬ 
τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού και αρχιτεκτονικού ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευση της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 28 Απριλίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 







